Мортън Маркъс
Из „Изповед“

Превод от английски: Николай Попов, —

chitanka.info

Как да призная,

че аз съм убиец?

Влача сянката си

като чувал,

пълен с мъртви тела.

Не помня броя на жертвите,

но той включва

осемте майки,

които тичат в пещерите

на мрака

с горящи коси;

пеленачето, превърнало се в писък

двете момичета

с утроби и ръце,

стопени в огъня;

и онова дете

на пътя, зад гърба ми,

което все пълзи

все по-далеч и по-далеч

от своите крака.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.